ming030890/wiki-yue-high-quality huggingface dataset:
訊號探測理論

訊號探測理論（粵拼：seon3 hou6 taam3 caak1 lei5 leon6；英文：signal detection theory，SDT）係一套用嚟思考一個系統（例如係人腦）點樣喺手上資訊有限嘅情況下做決策嘅理論。訊號探測理論將個決策過程想像成噉嘅樣：個系統會接收某吓嘅刺激或者訊號；個系統要睇吓訊號係咩數值；然後個系統就要俾出一個答案（係定唔係），而最後嘅決策結果可以有 4 種。
舉個例說明，想像有個醫生，個醫生嘅腦就係一個系統，佢要睇吓病人照肺得出嗰幅 X 光片（刺激），然後按照幅 X 光片唔同位置嘅色（刺激嘅各數值），判斷病人係咪有肺癌（俾出一個答案）。根據訊號探測理論，呢個判斷過程可能有 4 個結果－
個病人真係有病而醫生俾個正確嘅陽性結果、
個病人真係冇病而醫生俾個正確嘅陰性結果、
個病人真係有病但醫生俾個錯嘅陰性結果（假陰性）、
個病人真係冇病但醫生俾個錯嘅陽性結果（假陽性）。
「刺激或者訊號嘅特性會點樣影響上述嗰 4 個可能性發生嘅機率」正正就係訊號探測理論研究嘅嘢。「一個系統由接收到嘅訊號嗰度作出二元判斷」呢家嘢喺好多領域都會用到，包括心理學（尤其係數理心理學）、電訊同醫療睇症等嘅領域都會用到訊號探測理論嘅數學模型嚟分析研究緊嘅現象。

數學模型
睇埋：數理心理學同行為經濟學
一個訊號探測數學模型有 4 個狀態：
而個訊號探測數學模型會有以下呢幾個參數：
每個可能性嘅實際發生機率
回報（payoff）：嗰 4 個情況都各掕住一個數，表示嗰個情況出現嗰陣個決策者會得益或者損失幾多，例如喺檢查個病人有冇肺癌嗰陣，假陰性可以手尾好長，所以檢查肺癌嘅訊號探測過程嘅假陰性嗰格有個好大嘅負數（例如 -1,000）。
望落嘅相似度：簡單講，想像「肺度有個黑影」同「真係有肺癌」有完美嘅相關－有黑影實係有肺癌，冇黑影就實係冇肺癌，噉即係話有肺癌同冇肺癌嘅 X 光片望落會好唔同，而真陽性嘅訊號同真陰性嘅訊號相差愈大，就愈會令到假陽性同假陰性嘅機率下降。可以睇埋統計相關同相互資訊等嘅概念。
個體差異：唔同個體喺呢啲參數上嘅數值可能會唔同，例如性格心理學上嘅研究表明，有啲人零舍傾向做假陽性（例如可能佢零舍怕假陰性結果，所以係唔係都俾陽性）有啲人零舍傾向出現假陰性（例如可能佢零舍怕假陽性結果，所以係唔係都俾陰性）。
喺心理學上，訊號探測研究可以噉做：研究者可以擺受試者喺一間實驗室裏面，叫受試者對一個個出現喺熒幕上嘅訊號作出判斷，叫佢哋「見到個箭咀出現嗰陣就撳掣，不過如果個箭咀出現之後有粒星喺個畫面閃過就唔好撳」，佢哋可以試吓郁柞參數嘅數值，例如「假陰性同假陽性會扣幾多分」（假設扣分會減低受試者做完實驗所得嘅報酬），然後睇吓呢啲變化會點影響受試者喺場實驗當中嘅腦活動（睇神經造影）或者係受試者出假陰性同假陽性嘅機會會點樣受性格因素影響，從而研究人腦做決策嗰陣嘅心理過程。

反應偏向（response bias，）
當中  同  分別反映「正確嘅陽性反應」同「假陽性」嘅比率。研究仲發現，一個個體喺呢種作業上嘅行為會反映佢哋嘅性格－犒賞系統比較敏感（簡單講即係有強烈傾向去攞想要嘅嘢）嘅人會比較傾向多假陽性（明明有粒星閃都撳掣；由個體嘅反應偏向數值反映）。
計量語言學

計量語言學（quantitative linguistics）係語言學一門，專運用數學化嘅方法（例如係電腦模擬同統計學）嚟研究語言。

定律
揳夫簡潔定律（Zipf's brevity law）：語言學上一條定律；根據呢條定律，一隻字喺隻語言入面出現得愈密，隻字就傾向愈短。
呢條定律係由美國語言學家佐治揳夫喺 1945 年提出嘅，當時揳夫佢喺度研究英文入面嘅字，發覺英文裏面出現得最密嗰幾隻字－the, be, to, of, a－都好短，頂嗮櫳得嗰三隻字母咁長；打後佢去研究拉丁文嗰陣，又係觀察到噉嘅情況，於是佢就提出咗簡潔定律，主張人喺講嘢嗰時傾向會想令啲常用字有咁短得咁短，噉做講嘢嗰陣會慳返好多精力，而且寫字嗰陣又會慳返好多時間。
協氏定律（Heaps' law）：語言學上一條靠實證得出嘅定律；根據協氏定律，以下呢條式實會成立：
，當中
 指一份  隻字咁長嘅文件入面有幾多隻唔同款嘅字－am am 係兩隻同款嘅字，I am 係兩隻唔同款嘅字， 同  係某啲參數，數值視乎語言而定。喺英文入面， 數值通常會係 10 至 100，而  數值係 0.4 至 0.6（睇附圖）。用日常用語講嘅話，協氏定律講嘅嘢即係「一份文件嘅長度愈長，愈難搵到新鮮嘅字」。
訊號取樣

訊號取樣（粵拼：seon3 hou6 ceoi2 joeng2；英文：signal sampling）係訊號處理講到嘅一種工作，涉及將一個連續嘅訊號變做離散。

基礎
睇埋：訊號同時間
想像而家有個人喺度講嘢，語言學家想錄低佢講嘢嘅聲做語言學研究。原則上，呢個人講嘢嘅聲係連續嘅—而家設
做語言學家想量度嘅聲特性，
 做「時間點  嘅 」，
佢部儀器做到每  秒咁耐就量度一次（每隔  秒做一次取樣）
—想像  嘅實際變化規律係好似下圖嗰條曲線所表示嘅噉。因為研究者部儀器淨係每  秒咁耐先量度到一次  嘅數值，所以例如  喺  同  之間嘅變化，研究者就睇唔到。喺好多現實應用上，要降低  嘅數值係有可能嘅，但可能會好嘥時間或者精神，而「 要設到幾細」就會係一條大問題。
認知語言學

認知語言學（英文：cognitive linguistics）係語言學同認知科學嘅交界領域，研究語言背後嘅認知過程，例如係「人喺諗要講嘅嘢嗰陣，個腦入面發生緊啲乜事」等嘅問題。

概論
睇埋：認知同語言
感知、注意力同記憶等嘅資訊處理過程喺好多人類以外嘅動物身上都觀察得到，但語言（language）呢家嘢就近乎係人類獨有嘅。
語言嘅定義大致如下：一隻「語言」係一套用嚟俾個體之間互相傳達資訊嘅符號系統，喺一隻語言裏面，每個符號都具有某啲約定俗成嘅意思，而且多個符號有得按某啲規則（文法）組合埋一齊，並且表達更加複雜嘅意思（當中符號通常係講嘢嘅聲）。英文、閩南話同廣東話等嘅事物都符合呢個定義。
一般人由幾歲大開始經已能夠使用語言，而且喺正常情況下，人類冚唪唥都能夠學識講至少一種語言。語言學呢個領域會研究語言嘅抽象特性同埋點解人類能夠學識使用語言，會問以下呢啲問題：
語言知識有幾多係天生幾多係後天學嘅？
點解大人要學第二語言會難過臊孲仔學自己母語？
人點解曉理解自己之前未見過嘅句子？
... 等等。

起源
傳統上，語言學不嬲俾人當做人文學科嘅一部份，同歷史學、藝術以及文學等嘅領域相近，但自從喺廿世紀中開始，愈嚟愈多嘅研究者開始攞科學方法研究人類對語言嘅使用同埋呢啲過程當中所涉及嘅認知功能，而為咗用科學方法研究語言，佢哋要制定一啲方法，將語言嘅相關變數作出精確量化嘅量度，例如係要有一套唔曖昧嘅基準，決定點樣將一句句子入面唔同嘅字分類做各種詞性（形容詞、名詞、同動詞等），令到對語言嘅研究開始偏近認知科學嘅範疇－形成認知語言學呢個領域。
認知模型

一個認知模型（cognitive model）係認知科學上嘅一個理論模型，會指出嗮所描述嘅現象當中嘅重要變數，並且用一條或者多條算式表達呢啲變數之間嘅關係。例子可以睇人工神經網絡。
認知神經科學

認知神經科學（英文：cognitive neuroscience）係認知科學嘅一個子領域，專門研究唔同嘅認知功能分別由邊啲腦區主宰。
認知發育論

認知發育論（英文：Theory of Cognitive Development）係由尚•皮亞傑（Jean Piaget）提出一套認知心理學理論，描述細路嘅認知能力點樣隨住年紀而起變化。呢套理論講明咗一個細路嘅認知功能喺佢成長嘅過程當中唔同階段會點樣演變，成為咗廿世紀認知發育研究嘅基礎。

主要階段
廿一世紀初嘅認知發育論將認知發育分做唔同嘅階段。認知發育論嘅簡化版如下：
認知複雜度

認知複雜度（粵拼：jing6 zi1 fuk1 zaap6 dou6；英文：cognitive complexity）係認知科學同相關領域嘅一個概念，指一個概念或者認知作業嘅複雜程度。認知複雜度係一個多維嘅概念：一個理論嘅認知複雜度取決於個理論有幾多個變數、變數之間多唔多互動、同變數之間嘅關係合唔合乎直覺等嘅多個因素。
認知發育

認知發育（cognitive development）係認知心理學同神經科學嘅一個子領域，研究細路嘅認知能力係點發育嘅。
蒙地卡羅

蒙地卡羅（法文：Monte-Carlo）係摩納哥大公國城市。
蒙地卡羅全景
蒙地賀問題

蒙地賀問題（粵音：mung4 dei6 ho6 man6 tai4，英文：Monty Hall problem），又嗌做山羊問題同埋三門問題，係個嚟自博奕論嘅數學遊戲問題，呢個問題亦係由美國嘅電視遊戲節目《Let's Make a Deal》（粵語意思：我哋嚟做場交易啦）度衍生出嚟嘅。
條問題係噉樣嘅：
假設你喺度參加緊一個遊戲節目，你畀主持人要求喺三道門入面揀一道嚟開：其中一道門後面係架車嚟；淨低嗰兩道門後面係山羊嚟。你揀咗一道門，假設係一號門，跟住知道門後面有啲乜嘅主持人，開咗另道後面有山羊嘅門，假設係三號門。然後佢問你：「你會唔會轉去揀二號門？」而如果轉嘅話，會唔會易啲贏到架車返嚟呢？
呢條問題畀《健力士世界紀錄》智商紀錄保持人瑪莉蓮禾斯莎雲破解咗，佢話參賽者應該轉，轉第道門嘅話，贏到架車嘅機率係2/3，足足係唔轉門嘅兩倍。亦因為噉，呢條問題畀人嗌做蒙地賀悖論：因為問題條嘅答案雖則喺邏輯角度嚟講係啱嘅，但係極之違反人類直覺。
三囚問題（Three prisoners problem）係呢條題嘅另一個版本，原理同呢條題似到十足十，1959年出現喺馬田加特拿嘅《數學遊戲》專欄入面，跟手畀人改編做唔同語言版本。
蒙地·奧伍

蒙地·奧伍（粵拼：mung4 dei6 ngou3 ng5；英文：Monty Oum，Monty嘅讀音；1981年6月22號—2015年2月1號）係一為已經死咗嘅美國網路動畫師。佢在世嗰陣喺Rooster Teeth工作室嗰度做過嘢，重喺嗰度整過《RWBY》同《Red vs. Blue》呢啲出名嘅作品。佢曾經喺2007年嗰時，喺GameTrailers發咗《哈萊迪》（Haloid）第一部之後就收到一共500000次收睇嘅點擊率，其中Destructoid（英文：Destructoid）重話依個係「最得意嘅，同《最後一戰系列》有關嘅片」。嗰年10月重發咗《死亡幻想》系列嘅第一部片。雖然話蒙地都發佈咗主角喺兩部音樂片入面識跳舞嘅嘢，但喺佢加入咗Rooster Teeth工作室之後就冇整到喇。
佢喺2015年2月1號死咗，終年33歲。

生平
蒙地·奧伍1981年6月22號喺美國羅德島州波維登斯出世。聽話佢有柬埔寨、越南、中國同日本嘅血統響度。佢喺2002年讀緊高中嗰陣就退咗學，嗰時重開始將啲片擺上網。喺2007年1月，佢喺網上發現咗啲逆向工程嘅技術喺《最後一戰2》嗰度攞模同喺《任天堂明星大亂鬥DX》入面加啲《最後一戰系列》嘅角色斯巴達同《銀河戰士系列》嘅沙麥斯·阿倫（英文：Samus Aran），而佢整嘅《哈萊迪》系列咁啱就係出喺呢度。嗰年重俾Midway Games招咗入去動作設計師。甚至喺2008年轉咗職，變咗班大南高遊戲嘅代言人，甚至做咗《非洲武士》嘅動作設計師都有。喺2009年嘅聖地亞哥國際動漫展入面識咗巴尼·賓斯（英文：Burnie Burns），重傾咗兩人一齊合作搞成團隊嘅事。就喺2010年，佢宣佈加入咗Rooster Teeth工作室做角色動畫師同設計舞蹈動作嘅人，甚至喺2012年，做過嗰時發佈嘅《RWBY》作品入面嘅創作者同首席動畫師。

死
喺2015年1月21號，由於佢喺一次例行檢查入面發現咗有嚴重嘅藥物過敏反應，搞到佢陷入咗昏迷，甚至連創辦人話「唔知佢重醒唔醒得返」。就係噉，有網民就去GoFundMe（英文：GoFundMe）嗰度搞捐款嚟救吓蒙地。結果過咗1日，嗰個網站收到超過15萬美金嘅救助。但係佢最後喺2015年2月1號因為藥物過敏而搞出併發症死咗，終年33歲。而工作室分別喺2015年2月2號同4號整咗部片嚟話點解佢未醫得返蒙地·奧伍。
蒙城

蒙城係中國安徽亳州一個縣，總面積2091平方公里，人口127萬。
蒙地卡羅賭場

蒙地卡羅賭場（法文：Casino de Monte-Carlo）係位於摩納哥蒙地卡羅嘅一間賭場，係全歐洲最有名氣嘅賭場之一。蒙地卡羅地處地中海沿岸，出晒名有好靚嘅沙灘，而蒙地卡羅賭場設計得又豪華又充滿咗各種娛樂設備，不溜都吸引到好多有錢嘅遊客。

趣事
睇埋：蒙地卡羅謬誤
賭徒謬誤係一種常見嘅錯誤信念，講到人類好多時會諗住一件事發生過幾次，跟住再發生嘅或然率就會無啦啦低咗。賭徒謬誤又有個別名叫蒙地卡羅謬誤，而呢個名背後查實有段古。
事源據講係 1913 年嘅蒙地卡羅賭場：話說，當時有一班賭客喺蒙地卡羅賭場嘅賭廳玩輪盤，個輪盤已經連續 10 次出咗黑。賭客見到個輪盤咁耐都未出紅，就開始深信「下一舖實出紅」，個個都爭住落注賭跟住會出紅。點知及後結果竟然係個輪盤連續 26 舖都出黑，然後先出咗一次紅。根據紀錄，嗰班賭客個個都賭紅，總共輸咗嘅錢數以百萬美金計。呢單嘢引起咗經濟學同相關領域嘅學者嘩然，從此之後噉嘅思考失誤，就有咗個名叫蒙地卡羅謬誤。
2019 年影到蒙地卡羅賭場內部嘅輪盤2019 年影到蒙地卡羅賭場內部嘅輪盤
赤納粹

赤納粹（英文：Chinazi），係中國同納粹撈埋嚟用嘅混合詞。最早係2005年已經有一啲傾亞洲文化嘅英文論壇用呢個詞去鬧漢族沙文主義。2018年，作家余杰出咗本書《納粹中國》，裏面批評中國越來越似納粹德國嘅作風。
赤羽根健治

赤羽根健治（1984年10月31號—）係日本男配音員，響千葉縣出世，隸屬青二Production，比較出名嘅角色有真無敵鐵金剛 衝擊！Z篇嘅兜甲兒同埋寶石寵物 Twinkle☆嘅利昂。身高168cm。
赤草站

赤草站（粵拼：cek3 cou5 zaam6；英文：Chicao Station），規劃同施工期間嗌過鄧村站（dang6 cyun1 zaam6；Dengcun Station），係廣州地鐵14號綫嘅車站，2018年12月28號開通，喺從化區太平鎮神岡嘅廣從北路段入面，鄧村同菜地塱之間（逸泉山莊西南角，105國道嘅K2501+880標記位）。

外觀
File:CekCouZaam Surface.jpg從出面睇赤草站嘅樣
同其它14號綫嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。

樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係14號綫月台。站內既有休息室，又有廁所，更加有母嬰室。其中休息室有2個，喺14號綫月台範圍入面。而廁所同母嬰室喺站廳收費區入面近東南偏南邊牆邊範圍，其中母嬰室喺廁所嘅女廁門口隔籬。

站廳
鐘落潭站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有兩個島式月台，喺廣從北路鄧村東北角近逸泉山莊西南角隔籬嘅105國道上空。
不過，由於14號綫實行咗快慢綫，兩綫嘅列車行嘅軌道都唔同。按道理嚟講，慢綫列車喺車站開邊嗰兩條軌道停站，而快綫列車直接喺車站埋邊嗰兩條軌道飛站唔停。不過14號綫嘅快車重未加密，所以快車喺大多數情況下經埋邊嗰兩條軌道直接飛站唔停，而慢車同快車一樣，都喺埋邊嗰兩條軌道停站。
喺呢個站東邊有三條交叉渡綫響度，每條軌道之間各一個。其中月台前邊嗰兩條交叉渡綫係畀慢車因臨時停車避咗快車後開出時或每日慢車尾班車收車返入鄧村車輛段用。而兩個月台之間嗰條交叉渡綫除咗係每日慢車尾班車收車返入鄧村車輛段用之外，亦可以喺突發事件情況下用到，嗰時專門畀喺赤草站以東北啲車站出冬瓜豆腐時，啲車會攞呢個站做總站，屆時去從化市區或城郊一帶嘅需要轉乘其它交通工具。

商舖同自助服務
呢個站冇商舖，但得臺自助服務。自助服務凈得部共享雨遮響度。
自助服務
共享雨遮

出入口
赤草站冚唪唥嘅出入口A出入口A出入口 B出入口附近B出入口附近 C出入口C出入口
呢個站有3個出入口，分别係A同B、C。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段（花都汽車城⇆高增）被列入咗9號綫一部分，而廣從路段（太和⇆街口）直到2008年份規劃先至重新提出。
2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣，呢個站亦唔變。雖然路線提出咗快綫嘅需求，但唔經呢個站。不過嗰時工程名攞咗鄧村站。

施工
2017年4月29號，車站淨起咗月台架構，連軌道都未整出嚟。
2018年8月31號，車站基本上起好嗮，不過出面啲施工圍蔽重未拆。
2014年6月16號，主綫從呢個站到江埔嘅區間正式開挖。
2017年3月31號，呢個站到江埔嘅盾構區間雙綫貫通。
2017年4月6號，車站正式封頂。
2017年9月28號，呢個站正式搞掂主體結構施工，開始進入機電安裝階段。
2017年11月1號，主綫嘅供電系統Ⅱ標項目部喺呢個站開搞。
2017年11月18號朝早，主綫從神岡到呢個站之間嘅高架樑框架貫通後，主綫從化段嘅高架全部貫通。
2017年11月21號，新和到呢個站之間嘅環網電纜正式鋪好。
2017年12月9號，喺鄧村停車場附近嘅（８０＋１５０＋８０）ｍ大跨度連續鋼構橋成功貫通。
2018年3月29號晏晝，鄧村站嘅牽引牽引混合變電所成功搞掂一次性送電同熱滑成功。同日廣州市民政局開始向全社會徵集主綫啲站名，呢個站改名做赤草站。
2018年5月16號凌晨，呢個站到江埔區間成功搞掂一次性送電。
2018年8月8號丑時，呢個站到赤草（計埋出入鄧村停車場嗰橛）之間嘅接觸軌順利通過咗冷滑試驗。
2018年8月15號，隨住呢個站到赤草（計埋出入鄧村停車場嗰橛）之間正式三權移交，路線亦開始入咗營運前調試階段。
2018年6月22號深夜，呢個站到新太區間嘅牵引降壓混合變電所順利搞掂一次性送電。
2018年7月27號，車站主體結構順利通過驗收。
2018年8月8號丑時，馬瀝到呢個站之間嘅接觸軌順利通過咗冷滑試驗。
2018年8月13號，14號綫主綫啲車正式開始喺馬瀝到呢個站嘅主綫高架段搞熱滑試驗。
2018年8月15號，隨住馬瀝到呢個站之間正式三權移交，路線亦開始入咗營運前調試階段。亦確定咗主綫喺同年12月28號開通。
2018年9月14號，主綫啲列車正式喺新和到呢個站之間搞高速調試。
2018年10月30號，車站正式三權移交。
2018年11月30號申時，主綫一期嘅供電系統安裝工程Ⅱ標段（馬瀝⇄東風）順利搞掂單位工程驗收。

開通
2018年12月28號晏晝，由於14號綫一期主綫部份正式開通，呢個站亦正式開放。

利用狀況
呢個站主要畀喺神岡地區附近嘅鄧村、菜地塱、赤草住啲村民同逸泉山莊、碧桂園荔山雅筑啲小區居民出入為主。
赤腳

赤腳即係唔着鞋同襪。原始社會嘅人一般都係赤腳，現代人喺某啲場合亦會赤腳，例如喺進行某啲水上活動或者喺練習跆拳道、空手道、柔道嘅時候，亦有啲人喺屋企會赤腳唔着拖鞋。
赤腹松鼠

赤腹松鼠（又叫紅臉松鼠，Callosciurus erythraeus），屬於嚙齒目，松鼠科嘅成員。

食乜
屬草食性，食物種類隨季節唔同而有所變化，食物種類包括植物嘅葉、花、果實、種子、硬殼果、松果等，有時都會捉昆蟲嚟食。

天敵
鷹、滑鼠蛇、鼬鼠等。
赤經

喺天球外面嚟睇嘅赤經（藍色）同赤緯（綠色）。
喺天文學入面，赤經（粵拼：cek3 ging1，Right ascension；符號α）係天文學用喺天球赤道座標系統度嘅座標值之一，通過天球兩極同天赤道垂直，另一個座標值係赤緯。
赤蠵龜

赤蠵龜（學名：Caretta caretta）係海龜科蠵龜屬下嘅唯一一個種，分佈喺世界各地。
赤緯

喺天球外面嚟睇嘅赤經（藍色）同赤緯（綠色）。
喺天文學入面，赤緯（粵拼：cek3 wai5，dec；符號δ）係喺赤道坐標系統度將一個點定位喺天球上面嘅兩個角度之一，另一個叫赤經。赤緯角係沿著天赤道嘅北或者南，經過相關點嘅小時圓嚟測量嘅。
赤舌

赤舌（cek3 sit3，日文：赤舌），係隻日本傳説中嘅妖怪，出現喺江戶時代嘅妖怪繪卷。佢係隻有爪嘅野獸，有塊毛鬙鬙嘅面，佢擘大口入面有條大脷。
超級馬騮波香蕉閃電戰

超級馬騮波香蕉閃電戰（英文：Super Monkey Ball Banana Blitz），係由世嘉開發嘅平台遊戲，2006年推出。
超級馬騮波現嚐好滋味

超級馬騮波現嚐好滋味（英文：Super Monkey Ball Banana Splitz），係由世嘉開發嘅平台遊戲，2012年推出。
超級馬騮波豪華版

超級馬騮波豪華版（英文：Super Monkey Ball Deluxe），係由世嘉開發嘅平台遊戲，2005年推出。
超級馬騮波香蕉狂熱

超級馬騮波香蕉狂熱（英文：Super Monkey Ball Banana Mania），係由世嘉開發嘅平台遊戲，2021年推出。
超級馬騮波一步一步

超級馬騮波一步一步（英文：Super Monkey Ball Step & Roll），係由世嘉開發嘅平台遊戲，2010年推出。
超級馬騮波觸摸滾動

超級馬騮波觸摸滾動（英文：Super Monkey Ball Touch and Roll），係由世嘉開發嘅平台遊戲，2005年推出。
超級馬騮波Jr.

超級馬騮波Jr.（英文：Super Monkey Ball Jr.），係由世嘉開發嘅平台遊戲，2002年推出。
超級馬騮波大冒險

超級馬騮波大冒險（英文：Super Monkey Ball Adventure），係由世嘉開發嘅平台遊戲，2006年推出。
超級馬騮波系列

超級馬騮波系列（英文：Super Monkey Ball）係由世嘉開發喺2001年出嘅一隻平台遊戲。
隻遊戲將玩家角色擺喺一個扭蛋波裏面，玩家角色要喺關卡入面碌嚟碌去。

系列遊戲一覽
超級馬騮波大多數系列遊戲都唔會出畀世嘉自己嘅遊戲機，而出畀喺其他公司嘅遊戲機。
超級馬騮波
超級馬騮波2
超級馬騮波Jr.
超級馬騮波豪華版
超級馬騮波觸摸滾動
超級馬騮波大冒險
超級馬騮波香蕉閃電戰
超級馬騮波一步一步
超級馬騮波3D
超級馬騮波現嚐好滋味
超級馬騮波香蕉狂熱
超聲波

超聲波（Ultrasound），又叫超音波，係指頻率超過人聽到範圍（20千赫）嘅聲波，主要用喺檢測方面，譬如同大肚婆照超聲波睇下個胎。
華南虎

華南虎，又叫南中國虎，係老虎嘅一個亞種，生活響中國南部，係所有老虎種類中最瀕臨絕種嘅一種，估計世界上少於20至30隻野生華南虎，響中國嗰18個動物園中重有47隻圈養華南虎，係中國一級受保護動物。
動物嘅叫聲似/xœ̃/。

外形
華南虎體形較細隻，係老虎中體形最細嗰幾個亞種之一，老虎公身長約2.5米（連頭），重約150公斤。老虎乸身長約2.3米，體重約110公斤。毛皮上有又短又窄嘅條紋，條紋之間嘅間距比孟加拉虎、西伯利亞虎嘅大。

分佈
過去響中國範圍分佈好廣，數量亦最多。佢分佈遠到除咗華南以外，重包括華東、華中、西南嘅廣闊地區，甚至陝南、隴東、豫西同晉南等個別地區亦曾經發現過。
喺1950-60年代，南嶺地區係華南虎嘅分佈中心，隔籬嘅浙江、湖北、四川分佈就唔係太平均。香港過往亦有華南虎出現。目前喺廣東、湖南、江西同福建交界嘅山區可能有唔夠25隻。但極有可能已經絕種。

獵物
同其他老虎亞種相似，華南虎主要獵食有蹄類動物，最鍾意嘅體形大概係30-400磅。華南虎公甚至有能力攻擊較大隻嘅獵物，例如黑熊同馬來熊等。

瀕危情況
於1959年，基於毛澤東響大躍進時宣稱華南虎為「人類的敵人」後，物種數目於1976年由2,000急降至約200。1977年，中國政府對老虎政策嘅改變，禁止捕殺任何野生老虎，但華南虎現時剩餘數目已經唔足以進行大規模繁殖。最後一隻被確認嘅野生華南虎係喺1994年射殺嘅一隻，之後就再無確實證據證明野生種群嘅存在。
華南師範大學附屬小學

華南師範大學附屬小學（簡稱：華師附小）係廣東廣州一間小學，喺中山大道西55號，直屬於廣東省教育廳。
華南師範大學附屬幼兒園

華南師範大學附屬幼兒園（簡稱：華師附幼）係廣東廣州一間托兒所，喺天河區石牌華南師範大學校園入邊，直屬於廣東省教育廳。
華南植物園

，全名叫中國科學院華南植物園，係中國廣東省廣州市一間公園，喺天河區龍洞街道嘅天源路1190號。呢間公園喺1956年起嘅，係一間有科研、觀賞同埋教育喺埋一齊嘅植物園。

介紹
呢間公園嘅面積5000畝，保存有熱帶亞熱帶植物8000幾種，佢有世界一流嘅木蘭、薑科植物同埋棕櫚、蘭園、陰生植物等專類嘅植物園30幾個，公園入面重有唔少嘅珍稀瀕危植物。呢間公園係全國、省、市科普教育基地同埋廣州市「十佳旅遊景點」，其中龍洞琪林喺1986年入選咗羊城八景。

歷史
1929年：陳煥鏞成立咗國立中山大學農林植物研究所。
1954年：公園改名叫中國科學院華南植物研究所。
1956年：由陳煥鏞、何春年研究員等人成立咗華南植物園，呢年入面仲起埋鼎湖山樹木園（鼎湖山國家級自然保護區），呢兩間樹木園都係屬於中國科學院華南植物研究所。
2002年12月：因為「兩所三園」戰略調整，撤銷華南植物研究所，改咗係華南植物園。
2003年9月11號：經過中編辦批復，中國科學院華南植物研究所改咗名叫中國科學院華南植物園。

地鐵6號線二期工程車站
睇埋：廣州地鐵6號線
喺2015年或者係2016年，地鐵6號線將會經過，重會喺呢間植物園附近有站停。
華南理工大學

華南理工大學（South China University of Technology）係廣東省廣州市嘅一間高等院校，分為南北兩個校區，北校區喺天河區五山，南校區喺番禺區大學城。

史
1952年，中山大學、嶺南大學、湖南大學、廣西大學等十幾間全國有名嘅大學嘅理工科院系合併成為華南工學院，即係華南理工大學嘅前身，1960年獲得「全國文教戰線先進單位」稱號，並且被評為重點大學。1981年獲得授予博士同碩士學位嘅資格，係中國第一批攞到呢啲資格嘅學校。1988年1月改成而家個名。1995年成為「211工程」學校，1999年通過教學評價成為第一批「本科教學優秀學校」，同一年成立科技園；2000年成立研究生院，2001年成為「985工程」學校。
華南師範大學

1951年6月：喺廣東省文理學院嘅基礎度加咗中山大學師範學院、私立華南聯合大學教育系而成立咗華南師範學院。
1952年：由於中國內地調整高等院校嘅院系，先後將南方大學俄文系、嶺南大學教育系、海南師範學院、廣西大學教育系等幾間大學有關嘅院系合併入華南師範學院。
1970年11月受到文革破四舊浪潮影響，華南師範學院改名做廣東師範學院，直到1977年11月先至改返轉頭。
1982年10月：華南師範學院改名做華南師範大學。
2000年：成立南海校區。
2005年：成立大學城校區。
2024年，香港教育局喺華南師範大學設立第1個香港教師研修及交流基地。
蕭道成

蕭道成（427年—482年4月11號），係南齊開國皇帝，亦係齊宣帝蕭承之嘅第三個仔，479年到482年在位，跟諡號叫齊高帝。
蕭錦

蕭錦（英文：Siu Kam，1939年—1993年6月28號）係臺灣同香港電影演員、香港電視藝員。

簡歷
香港電影圈中人叫蕭錦做「大隻錦」，身高2.11 m（6.9 ft），體重112.5公斤（248英磅）；
蕭錦嘅師傅邵漢生喺1965年3月幫過佢登報徵婚；
1959年開始演出電影；
蕭錦嘅銀幕處男作係1959年嘅《乖侄》，飾演蔡建成，息影作係1980年嘅《識英雄重英雄》。角色通常飾演大力士、巨人等強者，喺香港一共參演卅幾齣電影。

屋企
1979年2月6號（星期二），喺臺灣拍片同經營出入口生意嘅蕭錦帶埋新婚臺灣老婆黃春蓮從臺灣返香港，辦理香港居留手續佢老婆都係牛高馬大，被人邀請過喺電影客串；蕭錦亞仔喺1979年出世。
蕭頴瑩

蕭頴瑩，MH（英文：Jacqueline Siu，1982年8月12號—，又名蕭穎瑩）係香港女子馬術運動員，14歲開始參加馬術比賽，喺2018年亞洲運動會代表香港喺盛裝舞步賽攞到金牌。
蕭鍵勳

蕭鍵勳（粵拼：siu1 gin6 fan1，Siu Kin Fan，1996年3月14號—）係香港籃球員，喺香港出世，而家[咩時候？]香港男子籃球代表隊嘅成員。
蕭鸞

蕭鸞（452年—498年9月1號），係南齊第五位皇帝，494年到498年在位，跟諡號叫齊明帝。
蕭賾

蕭賾（440年—493年8月27號），係南齊第二位皇帝，482年到493年在位，跟諡號叫齊武帝。
科威特足球代表隊

科威特足球代表隊係代表科威特嘅足球隊，由科威特足球總會打理，會出席國際足球賽事好似世界盃咁。
科學化管理

科學化管理（英文：scientific management）係一套管理風格，旨在於用科學方法提高一個組織嘅經濟效率。

概論
睇埋：管理學
科學化管理喺 1910 年代興起。科學化管理將每個員工想像成有某啲特定責任嘅個體，強調分工（division of labor）能夠有效噉令到每個員工用少啲時間資源嚟生產同一份量嘅產出，令效率提升。科學化管理建基於以下呢幾條基本原則：
每個員工集中研究佢要做嘅工作，提升自己喺嗰方面嘅技能；
每一種工作都因為噉而有咗某啲標準嘅做法；
管理人員按照每個員工嘅專長分配工作，並且喺適當嘅時候提供訓練機會；
每一種工作都有一個評估表現嘅方法，而管理人員要按照表現嚟獎勵做得好嘅員工。
科學化管理喺廿世紀早期算係好革命性嘅創新，令到員工由「樣樣工作都做啲」變成專化噉做某啲特定工作（睇埋學習曲線），亦都導致咗管理人員開始留意唔同員工嘅專長。某程度上，科學化管理令到管理學開始將員工視為獨一無二嘅個體，令到員工訓練變成一樣個人化嘅嘢。
科學共識

科學共識（英文：Scientific consensus）係指某個領域嘅科學家普遍共同噉持有嘅意見或者立場，例如現代生物學上都同意進化論能夠解釋到現實。
科威特航空

科威特航空（Kuwait Airways）係科威特一間航空公司，1953年開張。
科學人

《科學人》，全名《科學美國人》（英文：Scientific American，簡寫：SciAm），係美國一本科學雜誌，1845年8月28號創刊，起初每個禮拜出一期，之後改做每月出版。佢係美國史上出版日子最長嘅雜誌。
范德比大學

范德比大學（英文：Vanderbilt University）係喺美國田納西州納什維爾嘅一間私立大學。
范家輝

范家輝，香港親中派政治人，香港再出發大聯盟發起人之一。
范延光

范延光（？—940年9月30號）係五代十國後唐、後晉將領。佢字子環，喺山相州臨漳（今河北省臨漳）出世。開始喺後唐為宣徽南院使，以平定朱守殷之亂，授為樞密使。後嚟鎮壓魏州天雄兵變，改為天雄軍節度使。石敬瑭代後唐建立後晉後，范延光好遲至歸降、致賀，而佢嘅仔女又係後唐末帝子雍王李重美妃，雖然石敬瑭封佢為臨清郡王以示安撫，但兩人彼此並唔信任。937年，喺鄴城反晉，翌年兵敗後歸罪下屬孫銳並滅其族，請求投降，石敬瑭先拒絕，後接受，於是范延光派佢嘅仔范守圖、范守英入質大梁而後開城投降，獲賜鐵券，為天平軍節度使，改封東平王，以太子少師致仕，最後被楊光遠殺害。
范德偉

范德偉（英文：David Fenn）係個香港律師，開咗范德偉律師事務所（英文Fenn & Co., David）。林作陷入JPEX訴訟，王青霞搞到是非纏身時，都揾佢幫手，因此出名。
范延壽

范延壽（—前19年），字子路，係西漢政治人物，喺漢成帝在位時期做北海郡太守，河平二年（前27年）升做廷尉，到鴻嘉二年（前19年）死咗。
范干尼氏貧血

范干尼氏貧血（英文：Fanconi anemia）係一種幾罕見嘅貧血遺傳病。響美國，130,000個出世先有一例，約莫每年有31例。
范强

范强係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
葉爾加瓦

葉爾加瓦（Jelgava）係拉脫維亞第四大城，2023年人口有5.4萬幾人，面積60.56平方公里。
葉泓聲

葉泓聲（英文：Gordon Ip，1989年11月2號—），原名葉灝基，係香港男歌手，組合BOP天堂鳥隊長，2014年出道。佢2021年3月加入無綫電視做基本合約藝人。

演出
呢個表唔完整，歡迎加料。
葉浩曦

葉浩曦，香港人，港澳地區出名企業家，一生同賭博結下不解之緣，有「鬼王葉」、「賭聖」之稱。1990年同何鴻燊、霍英東、葉德利等人成功投得澳門賭業專營權，其後成立澳門賽馬車會、經營東方公主號賭船等，堪稱為澳門嘅一代賭王。

軼事
葉浩曦雖然好鍾意賭，但本身亦唔主張過份沉迷。所以他曾作過一首打油詩以警世，「賭無必嬴，細細地落注玩吓好怡情。閒錢嚟玩，保持娛樂性。」而呢句打油詩到而家仍鑲喺葡京娛樂場嘅門口側。
葉浩曦最引人入勝嘅事跡相信係「大破聽骰黨」，當時葉漢擔任泰興公司骰寶部主任，有一班神秘賭客到咗泰興轄下賭場嘅骰寶枱落注，幾乎逢賭必贏。後嚟葉漢發現對方可能識得聽骰絕技，故自行研究出聽骰嘅原理，並喺骰盅底墊上膠片以作剋制，終令聽骰黨鍛羽而歸。
後人對葉浩曦嘅一生基本以下面幾句話形容:「細個時鍾意賭，青年時打理賭場，壯年開賭場，老年豪賭，一生同賭結緣。」
葉漢

葉漢（1904年—1997年5月7號），中國廣東省新會人，港澳地區出名企業家，一生同賭博結下不解之緣，有「鬼王葉」、「賭聖」之稱。1961年同何鴻燊、霍英東、葉德利等人成功投得澳門賭業專營權，其後成立澳門賽馬車會、經營東方公主號賭船等，堪稱為澳門嘅一代賭王。

幼年到少年
葉漢出生喺廣東省江門市嘅一個陶瓷商家庭，屬一個小康之家。葉漢細個時候正值辛亥革命成功、以及其後軍閥割據嘅局面。基於時局動盪，外來軍閥對廣東省所暗藏嘅財富起咗興趣，咁喺四周圍都開放賭禁，大街小巷都開滿賭攤。葉漢喺呢個環境下長大，自細已接觸賭博。由於佢眼光獨到，賭幾次就有斬獲，慢慢咁對賭就產生咗濃厚嘅興趣。18歲時，葉漢嘅老竇將佢送到廣州讀中學，21歲輟學，並跟隨佢老竇嘅朋友葉作鵬到澳門撈。

踏足澳門
呢節未有人寫，歡迎編撰。 請幫加返相關資訊。

傅老榕時期
呢節未有人寫，歡迎編撰。 請幫加返相關資訊。

另起爐灶
呢節未有人寫，歡迎編撰。 請幫加返相關資訊。

合作投賭
呢節未有人寫，歡迎編撰。 請幫加返相關資訊。

賽馬車場
呢節未有人寫，歡迎編撰。 請幫加返相關資訊。

退出澳娛
呢節未有人寫，歡迎編撰。 請幫加返相關資訊。

晚年
佢有新嘅領悟，覺得人生如戲，開始倡導大家遠離賭博，寫咗以下打油詩教誨年輕人咪步佢後塵：「大夢誰先覺，平生我自知；博彩緣偶遇，傳世不適宜。」又自嘆道：「人生海海，起起伏伏。」1997年5月7號，葉漢瓜老襯，喺佢臨死之前重同屋企人講一句唔輸嘅秘訣：「要想永遠不輸，最好的辦法那就是不賭。」

軼事
葉漢雖然好鍾意賭，但本身亦唔主張過份沉迷。所以他曾作過一首打油詩以警世，「博彩無必勝，輕注好怡情；閒錢來玩耍，保持娛樂性。」；而家仍鑲喺葡京娛樂場嘅門口側。
葉漢最引人入勝嘅事跡相信係「大破聽骰黨」，當時葉漢擔任泰興公司骰寶部主任，有一班神秘賭客到咗泰興轄下賭場嘅骰寶枱落注，幾乎逢賭必勝。後嚟葉漢發現對方可能識得聽骰絕技，故自行研究出聽骰嘅原理，並喺骰盅底墊上膠片以作剋制，終令聽骰黨鍛羽而歸。蕭若元話呢段古只有出自葉漢自述嘅單一來源。
後人對葉漢嘅一生基本以下面幾句話形容:「少年嗜賭、青年管賭、壯年開賭、暮年豪賭。」
有啲餐廳會將「鴨肉炒飯」叫做葉漢炒飯，典故待查。
葉漪嘉

葉紫棱原名葉漪嘉（英文：Catherine Frond），係香港女藝人，2018年參選亞洲太平洋國際小姐奪得季軍、 跨平台女神大獎以及緻萌健髮大獎。曾合作拍攝的廣告品牌超過100個，當中包括Disneyland、Panasonic、HSBC等等，被賜予「廣告女王」嘅封號。葉紫棱亦活躍於參與電視劇、電影以及網劇嘅拍攝。葉紫棱 亦活躍於主持及司儀的工作，經常出席大型活動。

簡歷
葉紫棱畢業於香港中文大學藝術系，後來因興趣而投身模特兒行列，選美後來再加入演藝圈。佢亦先後跟舞台劇演員韋羅莎、林立三、張錦程進修演技課程，希望成為一名出色嘅演員。

演出
呢個表唔完整，歡迎加料。
葉澄

葉澄（Katherine Ip，1995年9月17號—）係香港女網球員，美國三藩市出世，之後跟屋企人返香港住，2013年開始打網球職業賽。佢中學讀拔萃女書院，而家[咩時候？]喺美國侯斯頓萊斯大學讀緊書。
葉澍暉

葉澍暉（Jeffai Yip，又名Jeffrey Yip）係香港作曲人、編曲人同歌曲監製，2011年開始音樂創作。
葉爾凡·葉孜木江

葉爾凡·葉孜木江（維吾爾文：ئىرپان ھېزىمجاننى‎，拉丁轉寫：Ërpan Hëzimjan、Erpan Ezimjan 或 Erfan Hezim；簡化字：叶尔凡·叶孜木江；1999年1月14號—）係新疆維吾爾族足球員，司職前鋒。家下自中國足球協會超級聯賽江蘇蘇寧足球會租借至陝西長安競技（中文：陝西長安競技）足球會。

球員生涯
2013年，葉爾凡通過「英利直通拜仁靑少年盃選拔賽」前往拜仁慕尼黑靑年隊試訓，2014年入選U16國家隊。2015年，佢代表國靑隊參加「絲綢之路•華山盃」渭南國際靑年足球錦標賽；同年，佢代表烏魯木齊參加第一屆全國靑年運動會，幫球隊獲U16組冠軍，名列射手榜第一。2017年代表新疆隊參加天津全運會男子U18足球附加賽，取得1勝2負嘅戰績，獲晉級正賽嘅資格。
葉爾凡最爲人熟知嘅係喺2017年5月嘅成都「熊貓盃（英文：2017 Panda Cup）」國際靑年足球錦標賽上，佢代表U19國靑出戰匈牙利，以一記倒掛金鉤入波技驚四座。同年7月，佢加盟江蘇蘇寧足球會，雙方簽約五年。
2018年4月，亞洲自由電臺報導咗葉爾凡失踪嘅消息。據稱佢年初喺西班牙同杜拜接受訓練，後返新疆塔城探父母期間俾中國政府捉咗入新疆拘留營，原因係佢「曾經出國」。喺中國大陸嘅新聞網站入面，則稱佢係「因為傷病同一啲場外嘅因素，莫名其妙嘅『消失』咗」。佢被監禁11個月後，喺2019年2月獲釋，並被租借至陝西長安競技足球會。
葉玉卿

葉玉卿（英文：Veronica Yip，1967年2月12號—）係香港女演員，1985年參選亞洲小姐攞季軍之後出道，加入亞洲電視，1991年離開亞洲電視後，因為拍三級鹹片而出名，1992年開始做埋歌手，約莫1990年代中淡出。

政治立場
葉玉卿喺2020年11月接受過香港蘋果日報嘅訪問，提到自己同個女都係共和黨人，而且支持當奴侵連任。葉玉卿又批評「民主黨嗰邊好激進，郁吓要生要死」，就算武漢肺炎病毒喺中國傳嚟，但當奴侵唔係話中國人傳過嚟，又話美國係民主國家，梗係同共產黨唔啱，當奴侵唔係針對種族，只係針對共產黨。
連加特

積斯連加特（粵拼：zik1 si1 lin4 gaa1 dak6，英文：Jesse Lingard，1992年12月15號—）係個英國足球員，司職中場同翼鋒，而家效力緊韓職球隊FC首爾。
連儂牆

連儂牆（Lennonova zed）喺捷克共和國布拉格修道院大廣場（Velkopřevorské náměstí）。1988年開始，捷克人開始喺連儂牆寫低對共產主義同埋對政府嘅不滿，後尾喺查理大橋附近導致一場學生同差人之間嘅衝突，共有幾百人被捲入。家下牆上面嘅塗鴉多數同和平理念有關，亦成為咗遊客參觀嘅熱門景點。
連勝文

連勝文（英文：Sean Lien、1970年2月3號—）係台灣政治人，臺北人，身兼輔仁大學法律系學士、哥倫比亞大學法律碩士、博士，曾經參選台北市市長但係唔成功，依家係國民黨中央委員。老豆係前國民黨主席、前副總統連戰、爺爺係前內政部長連震東。
連卡佛

連卡佛（Lane Crawford）係一間英資百貨公司，1850年響香港開張，出名賣高檔歐洲時裝精品，而家香港有四間分店，北京同上海亦都有分店。
連合赤軍

連合赤軍（日文：れんごうせきぐん），係日本共產主義信仰中，一個恐怖主義組織，屬日本共產主義發展過程中嘅分支。
連勝馬路

連勝馬路（葡文：Estrada de Coelho do Amaral），係澳門半島中心舊城區嘅主要馬路之一，長840米。呢條路嘅東北邊同美副將大馬路交界，西南邊就接住鏡湖馬路。連勝馬路嘅葡文名「Estrada de Coelho do Amaral」係以八十五任澳門總督阿穆恩（葡文：José Rodrigues Coelho do Amaral）嚟改名。中文叫「連勝」嘅意思就係嚟自附近嘅連勝街，係為咗紀念葡萄牙人喺澳門打贏荷蘭人。

連勝馬路連環爆炸事件
内文：澳門連勝馬路連環爆炸事件
呢件事發生喺1998年9月8號，係澳門史上非常罕見而且恐怖嘅汽車連環炸彈案。當時水警警官㗎車泊咗喺連勝馬路，兇徒就喺水警警官嘅車底同前面一架電單車雜物箱裝咗炸彈，然後先引爆車底嗰個炸彈，等差人同記者嚟到嗰時再引爆埋另一個炸彈，搞到五個差人同十個記者受傷。之後港澳兩地都一致譴責呢件暴力事件。
連動詞結構

連動詞結構（serial verb construction）係一種句法現象，指同一句子句入面可以有兩隻或者以上嘅動詞或者動詞短語砌埋一齊。
呢種情況喺亞洲嘅語言入面都幾常見，廣東話例子：
隻狼咬死咗阿興。
句嘢入面有咬同死呢兩隻動詞串埋一齊。
連南

連南係中國廣東一縣。家下屬清遠市，嗌連南瑤族自治縣，面積1306平方公里，人口15萬。
連分數

連分數（英文：Continued fraction），係一類好特別嘅分數。佢喺數論同數學分析呢兩個數學分支入面都有好重要嘅角色。
一個連分數個樣係咁嘅但係因為呢個樣太麻煩，所以一般會將佢轉成嚟表達。
佢喺數學上可以做出好正嘅近似值。例如黃金比例，正正就係連分數而將佢截斷，例如就係
用連分數嚟表達，就可以寫成
≈

有限連分數及簡單連分數
連分數可以再分出有限連分數（Finite Continued Fraction），之後可以再分出簡單連分數（Simple Continued Fraction）呢兩類。

有限連分數
一個有限嘅連分數係可以用有限咁多嘅數字表達出嚟。
即係對應所有嘅，都係實數同埋。

簡單連分數
簡單連分數就係入面每一個都係整數。

連分數轉換法
如果，將寫成，同。
一般會叫做基層（Floor），有時會將寫成。
如果，將寫成，同。
咁同埋。
將佢繼續咁寫落去得出：
如果，將寫成，同。
咁同埋。
例子：
所以
荳奶

荳奶（英文：Soy milk）係嘢飲一種，佢嘅主要成份係混合豆製品，可以有好多口味。不過鈣質比牛奶少約一半，而且加工程序比較複雜。
荔灣湖公園

荔灣湖公園嘅北門，呢棟門係荔灣湖公園嘅正門。
荔灣湖公園（粵拼：lai6 waan1 wu4 gung1 jyun4），係廣東省廣州市荔灣區入面嘅其中一間公園，係喺廣州嘅西邊風景比較靚嘅荔枝灣、泮塘湧、荔香園等嘅基礎上開闢出來嘅。

史
内文：荔枝灣
呢間公園喺西關荔枝灣畔，民國時期未開闢公園前，就係廣州市度嘅唯一嘅消暑地，唔少人會專登過去扒艇暢遊，夕陽時分啲風情號稱比得上「西子湖邊秦淮河畔」。1930年代初以來，伴隨巴士線開達多寶橋同多寶路等馬路開闢，程天固等市政府官員，就有計劃喺呢度推動開闢公園。初頭係計劃過整公園式馬路，後尾計劃係沿用荔香園舊址，擴大成片地區做荔灣娛樂公園。不過民國政府一路都未有實行。
到咗中共接掌後嘅1958年，卒之喺廣州市人民政府嘅發動下，愛啲市民做義務勞動，嚟到民國時經計劃嘅地方度開工，整出嚟人工湖先，喺1960年，呢噠地先至改咗名叫「荔灣湖公園」，佢嘅掛牌係有由前民盟主席同埋最高人民法院院長沈鈞儒嚟寫咗呢間公園嘅名。係屬於荔灣區級文化休息公園。而呢個地名好西關化，公園附近同入面重有豐富嘅人文景觀。重有附近冇幾遠有間仁威廟同埋荔枝灣涌就喺公園隔離。

地理位置
呢間公園東邊靠住龍津路同泮塘路；南邊去到西關口；西邊去到黃沙大道；北邊去到中山八路。

面積
呢間公園嘅佔地面積大概400000平方米，其中湖面大概霸咗成間公園嘅三分之二。

公園嘅特色同復建
呢間公園喺以湖泊嚟做主體，公園入面有4個湖，佢係由小翠湖、玉翠湖、如意湖、五秀湖呢4個湖嚟組成。
其中公園入面有亭、台、榭、廊、軒、閣呢六個全部都喺碧波嘅綠樹入面，有南國風光嘅氣派。佢重係一棟有遊覽、文體、娛樂、休息喺埋一齊嘅多功能、綜合性公園。公園入面重有好多種遊樂設施、健身場館、國際標準嘅游水池、遊艇、BB樂園等。入面重有飯店、酒廊、小賣部、燒烤場等呢啲服務設施。
喺小翠湖嘅浮香塢度有茶藝樂園。為咗重現舊陣時嘅荔枝灣園林同埋景觀嘅關係，荔灣區政府試過由庫房度掟咗幾百萬蚊，落去喺五秀湖邊整返個仿大清名園——海山仙館嘅大屋，重有兩個水亭同埋兩層樓高嘅展覽大廳。
而五秀湖入面嘅菱洲島已經種嗮荷花同埋荔枝樹，宣稱係恢復咗舊時荔枝灣嘅風景。喺1985年，經過組織公眾嘅推薦同埋專家嘅鑑定，公園入面重揀咗荔灣湖入面嘅八景：花坪舞緣、榕蔭歌聲、玉湖泛舟、荔擁虹橋、仙祠古渡、春波松影，紫微秀徑同埋沙渚菰蒲。而呢八景都係遊覽荔灣湖嘅地方。公園附近重有間廣州市嘅三大園林酒家嘅其中一間酒家——泮溪酒家，呢個都係中外嘅遊客成日都嚟呢度食廣州啲靚嘢嘅。

主要活動場所
呢間公園嘅主要活動場所都係集中喺玉翠湖嘅範圍同埋周邊，入面有各種遊樂、健身器械同埋設備。喺公園嘅南邊重有佔地1755平方米嘅國際標準游水池嘅康樂中心。而喺小翠湖附近嘅浮香塢，依家係名貴花卉、鳥、魚、蟲同埋名家字畫、民間藝術珍品嘅展覽欣賞區。而如意湖附近嘅拾蔭洲就有霧插室同埋組培室，而呢兩個地方都係名貴稀有品種嘅花卉苗木培育欣賞區。喺五秀湖附近重有全市最長嘅貼水長廊，佢係由橋、亭、廊、軒呢四樣嚟組成，全長有192.8米。
荳沙喉

荳沙喉，又寫豆沙喉，係指人唱歌沙聲，聲綫與常人唔同，感有磁性。可能嗌得多而成，亦有謂食得煙仔或者鴉片多。
荔灣體育場

係中國廣東廣州嘅一間體育場，喺1987年起好，位置喺荔灣區中山七路同荔灣路嘅交界東北角。

史
間體育場喺1984年為咗迎接六運會而起。而足球場早喺1950年代起好咗，1960年代重出現過有波睇時比較多球迷入場睇波嘅場景，但2009年8月，足球場同南看台因唔符合體育運動嘅發展需要，而俾荔灣區體育局宣佈開拆。而新嘅塑膠足球場喺2010年中葉起好，但出面有鐵絲網圍住，而南看台一直冇起返出嚟。

規模
間體育場最多可以坐到2000幾人，有足球、籃球、排球、乒乓波、羽毛球同滾軸滑冰、武術、游水、體操等項目。
荔香路

荔香路（粵拼：lai6 hoeng1 lou6）係中國廣東廣州嘅南北走向馬路，喺黃埔區大沙。南邊從港前路開始，一直向北去到中山大道東。

敘述
全長620m，闊18米，雙向2車道。
荔灣路

荔灣路 (廣州)：廣東省廣州市入面有兩條荔灣路，一條喺荔灣區，重有一條喺番禺區入面。
荔灣路 (東莞)：廣東省東莞市大朗鎮入面嘅荔灣路。
荔灣路 (天津)：天津市河西區入面嘅荔灣路。
荔聯街道

荔聯街道係中國廣東省廣州市黃埔區轄下嘅一個街道，2002年8月1號成立。轄區總面積6.58平方公里，下轄1個社區，戶籍人口0.5萬人，外來人口1.7萬人。

參考資料
〈居委簡介〉。荔聯街道辦事處網站。喺2008年7月5號搵到。
邱欣怡

邱欣怡（1997年1月11號—）係中國偶像團體SNH48第1期成員，所屬嘅隊伍係TEAM SII，2013年1月12號正式出道。佢喺臺灣臺北市出世。
邱比特

邱比特（拉丁文：Cupido）係羅馬神話嘅神，管情慾，對應希臘神話嘅厄洛斯。
邱德根

邱德根（Deacon Chiu，1924年5月1號—2015年3月17號）係香港生意人，亞洲電視前董事局主席、遠東集團主席。佢喺上海出世，祖籍浙江寧波，1950年到香港發展。
佢喺1982年至1989年擔任亞視大股東，在任期間，佢令到亞視年年有錢賺，成為亞視歷代大股東之中，唯一一個可以賺錢離場嘅老闆。
2015年3月17號，邱德根瓜老襯，享年90歲。

軼事
邱德根出名慳儉，喺管理亞視期間，傳聞每個員工去廁所只可以用兩格廁紙，連新年封利是都係遠東銀行嘅代用劵（遠東銀行係佢自己啲生意）。

馬主生涯
邱德根、邱裘錦蘭兩公婆喺2000年代中期開始喺香港賽馬會做馬主，名下賽駒包括「人來風」、「再來風」、「風調雨順」。另外，佢嘅兩個仔邱達昌、邱達根，孫仔邱華瑋、孫女邱詠麒（又名邱詠禧）、孫新抱趙式明亦都係馬主。
邱念恩

邱念恩（英文：Francesca Yau，1993年5月5號—），藝名Elfa，花名「花花（Fafa）」，係香港歌唱組合As One前成員。
邱念恩喺香港專業教育學院會計學高級文憑畢業，曾經2011年《FACE》U Star入圍十強校花，當時外號「IVE糖妹」。做咗As One成員後，佢染咗成頭金毛，形象突出。佢多次被記者拍到有多次與少東外出，於2015年5月因傷患退出，並重返校園讀書。
邱振哲

邱振哲（粵拼：jau1 zan3 zit3；英文：PikA Chiu；1989年8月20號—），係臺灣男歌手。

經歷
2008年，曲參加選騷節目超級星光大道，攞到33強。2009年，參加深圳衛視歌唱選騷節目超級巨聲。之後，邱振哲繼續佢做咗五年嘅街頭藝人，去到2014年1月參加中國中央電視台綜藝頻道CCTV-3原創音樂真人騷節目中國好歌曲比賽，盲選時唱咗佢自己嘅原創歌《我不需要》，最終攞到周華健組八強。2017年2月16號，佢出咗《太陽》專輯。
邱德根家族

邱德根家族，祖籍浙江寧波，係香港死鬼娛樂界大亨邱德根嘅家族。

家族史
邱德根喺上海出世，由於屋企窮，佢12歲已經喺戲院做帶位，後來佢覺得戲院有得做，就索性租戲院嚟做。1949年落到嚟香港發展，喺新界好多地方起戲院，又起咗荔園，成為好多香港人嘅集體回憶。1959年佢更加開埋「遠東錢莊」（即係遠東銀行）。
最為人熟悉嘅係，1982年6月14號邱德根入主麗的電視，並喺同年9月24號改名做亞洲電視，入主嘅六年入面，係亞視唯一有錢賺嘅年代，佢亦都係唯一一個賺住走嘅老闆。
邱德根喺1952年同裘錦秋結婚，但係裘錦秋喺1964年因為空難過身。第二年就娶咗裘錦秋個妹裘錦蘭做填房。

生意
邱家依家有嘅家族生意主要係地產同埋酒店，兩房人基本上分咗家。只係有啲邱德根嘅遺產，包括兩間上市公司嘅股權未處理。
大房邱達昌揸手：
遠東發展（港交所：0035）
另外邱達昌又同鄭家純等人合組永升，經營有線電視，依家佢係第二大股東。
二房邱達偉揸手：
遠東酒店實業（港交所：0037）
邱晴

邱晴（英文：Mandy Yau，1999年9月14號—）係香港女藝人同模特兒，2017年度香港小姐競選八強佳麗，無綫電視前經理人合約藝員。

早年
邱晴參加選美之前係位中學生，住新界沙田區嘅公共屋邨，2017年博愛醫院陳楷紀念中學中六畢業，亦係嗰年嘅香港中學文憑考試考生。佢亦喺2015年10月29號參加過一個酒商嘅選美活動攞過獎。

參加選美
邱晴參加2017年度香港小姐競選，由於喺面試時被稱為「嫩版李珊珊」，亦係同一屆入面最後生嘅佳麗，而被廣受關注，亦順利晉身決賽，但係決賽嗰晚佢只係啱啱爭評判一票而入唔到五強，只係攞到網絡平臺Big Big Channel嘅「落選港姐冠軍」。

無綫藝員生涯
邱晴2017年9月正式入讀2017藝員訓練班（第29期藝員訓練班），2018年4月正式為經理人合約藝員，2020年5月改為基本藝人合約，同時獲批准可亮相其他電視台，嗰陣佢參與過ViuTV綜藝節目《家務戰場》嘅演出，到2021年1月同無綫正式完約，恢復自由身。
西口有香

西口有香 ，係日本嘅一個女藝人同埋配音員。
西口杏里沙

西口杏里沙 ，係日本嘅一個女藝人同埋配音員。
西吉

西吉係中國寧夏固原一個縣，總面積3129平方公里，人口34萬。
西口諒

西口諒（1990年11月4號—）係日本足球員，司職後衞，效力長野帕塞羅。
西台灣

西台灣（英文：West Taiwan）係一個反對中共政權嘅人士對中國大陸嘅另類稱呼，喺網上討論牽涉到台灣主權問題嘅時候間唔中會被用到。

使用例子
2021年6月，荷里活男星莊先拿（John Cena）公開稱呼台灣做國家，被小粉紅攻擊，但結果有更多人聲援佢，當中有啲網民製作咗啲中國嘅迷因，甚至將中國標示做「西台灣」。
2021年6月，美國避險基金海曼資本創辦人巴斯着咗一件標示中國做「西台灣」嘅T恤，引起網民熱議，亦引起小粉紅攻擊，中國官媒《環球時報》總編胡錫進反擊，話美國係東台灣。
德國遊戲開發公司Bytro喺2021年推出嘅戰略多人連線遊戲「國家衝突：第三次世界大戰」，將中國標示為「西台灣」，新疆獨立就表示做「維吾爾」（Uyghur），蒙古就被標示為中國。中國官媒《環球網》批評呢個做法係「刷存在感」，而台灣網民就揶揄中國又要玻璃心碎地。
路透社喺2021年6月報導，有618名泰國醫護人員喺打完中國科興疫苗後，仍然染病，包括1宗死亡同1宗重症，有啲中國駐外大使館指責路透社誤導公眾針對中國，結果引來泰國好多網民喺大使館嘅社交媒體留言，除咗將中國稱為「西台灣」之外，亦提到武漢肺炎病毒本來就係來自中國。

稱呼流行嘅成因
呢啲帶貶義嘅稱呼喺網民之間變得流行，係因為中國「戰狼外交」，行徑太過霸道，引起各國網友反感，面對中國網民就國家主權問題嘅攻擊嗰陣，反而變本加厲將中國叫做「西台灣」或者用上其他貶義稱呼，甚至推出一啲相關商品。
西台吉乃爾湖

西台吉乃爾湖係中國青海一個湖，面積165平方公里。
郭俊峯

郭俊峯，IDSM（英文：Benson Kwok Joon Fung，1969年—），香港入境事務處處長，曾任入境事務處副處長，依家係香港政府主要官員同國安委委任成員，2023年9月18號，國務院根據任命由副處長郭俊峯嘅出任為入境處處長，而接替57歲退休嘅區嘉宏。

簡歷
2023年9月18號畀國務院根據行政長官李家超嘅提名，任命郭俊峯做入境事務處處長，並免去區嘉宏嘅入境處處長職務。
佢喺1989年9月加入前人民入境事務處（後易名入境事務處）任職助理入境事務主任，1994年晉升入境事務主任，2002年晉升高級入境事務主任。其後於2009年晉升總入境事務主任，2013年晉升助理首席入境事務主任，2016年晉升首席入境事務主任。直至2020年，他獲晉升為入境事務處助理處長，2022年升為入境事務處副處長（管制、簽證聯同證件），即一年後（2023年）接替退休嘅區嘉宏出任入境事務處處長。
郭倍倍

郭倍倍（粵拼：gwok3 pui5 pui5；12月18號—），係中國詞曲作家、鹿先森樂隊主唱。
郭亞倫

郭亞倫被溫哥華白浪足球會聘為白浪二隊總教練之後接受記者訪問。
郭亞倫（Alan Keith Koch，1975年4月30號—）係一位德裔南非足球員同足球教練，曾經係南非國家青年足球隊嘅隊員。

球員生涯
郭亞倫喺南非爹濱出世，後來去咗德班西城男子高中（Westville Boy's High School）讀書並且開始打球。1992年，郭亞倫入選南非國家青年足球隊，重做埋隊長。1993年，郭亞倫同南非甲組足球聯賽嘅Resevoir Hills簽約，正式開始職業生涯。1995年，郭亞倫離開南非，同德國高級足球聯賽嘅普魯士古勒菲（KTSV Preussen Krefeld）簽約，之後就喺德國打咗一段時間球，並且先後效力過華騰沙伊德09（Wattenscheid 09）同埋于亞丁根（KFC Uerdingen 05）。1996年，郭亞倫去到加拿大卑詩省西門菲沙大學求學，同時為大學男子足球隊出賽。2000年，郭亞倫大學畢業之後轉投愛爾蘭足球聯賽嘅廉尼足會（Limerick FC），但係到咗第二年就發現心臟有問題，喺醫生嘅建議之下，郭亞倫決定掛靴。

美國
掛靴之後，郭亞倫去到美國全美大學體育協會（NCAA）乙組嘅中西州立大學（Midwestern State University）攻讀碩士學位，同時擔任大學男子足球隊嘅助理教練。佢擔任助理教練嘅第一年就帶領中西州立大學打入全國總決賽八強。之後佢又繼續做咗兩年助理教練，球隊嘅成績分別係12勝6負同13勝3負2和。2005年，郭亞倫碩士學位畢業之後，即刻就被全國高校校際體育協會（NAIA）嘅卑卡大學（Baker University）請咗去做男子足球主教練。
郭亞倫喺卑卡大學做咗兩年主教練，球隊成績分別係9勝9負同13勝7負。2007年，郭亞倫帶領卑卡大學殺入全國高校校際體育協會第五大區半決賽。之後，西門菲沙大學由於男子足球隊主教練辭職而邀請郭亞倫接任主教練，郭亞倫於是返咗去加拿大。

加拿大
郭亞倫接任西門菲沙大學主教練之後，先係喺2008同2009年獲得獨立院校賽區（全國高校校際體育協會）年度最佳教練獎，然後又從2010年開始，連續3年獲得大西北賽區（全美大學體育協會）年度最佳教練獎。2010年，西門菲沙大學男子足球隊喺加入全美大學體育協會乙組嘅第一年，就爆冷提前一輪奪得大西北賽區冠軍，之後又連續兩年提前奪得賽區冠軍。2011年9月，西門菲沙大學男子足球隊成為第一支登上全聯盟人氣排名前25嘅非美國球隊，同年10更加成為第一支全聯盟人氣排名第一嘅非美國球隊。2012年，西門菲沙大學男子足球隊成為第一支殺入全國半決賽嘅非美國球隊，雖然喺四強賽止咗步，但係就連《紐約時報》都大篇幅咁報導咗西門菲沙大學嘅決賽歷程。賽季結束之後，郭亞倫被美國全國足球教練協會選為「大區年度最佳教練」。
2009年，郭亞倫亦都曾經執教過溫哥華白浪女子隊，但係最後女子隊常規賽排名第5，剛剛好同季後賽失之交臂。
2013年，郭亞倫執教出征馬卡比猶太人運動會嘅加拿大男子馬卡比足球隊，奪得銅牌。
2015年1月30號，溫哥華白浪足球會宣佈聘請郭亞倫擔任白浪二隊嘅主教練。擔任西門菲沙大學主教練期間，郭亞倫一共帶領球隊奪得四次賽區冠軍同兩次大區冠軍，同埋兩次殺入乙組全國半決賽。

個人生活
郭亞倫手上有好多張教練證書，包括美國全國教練協會頂級證書同歐洲足協B級證書。目前佢準備考歐洲足協A級教練證書。
郭亞倫目前住喺卑詩省北溫哥華市。佢識講英文、德文同埋南非尼德蘭文。